
PËR HAPJEN E PROGRAMIT TË STUDIMEVE TË CIKLIT TË PARË NË UNIVERSITETIN “LUIGJ GURAKUQI”, SHKODËR

Në mbështetje të nenit 102 të Kushtetutës, të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Hapjen në Fakultetin e Shkencave të Edukimit të universitetit “Luigj Gurakuqi”, Shkodër, të programit të studimeve të ciklit të parë në “Pikturë dhe grafikë”.
2. Programi i studimeve “Pikturë dhe grafikë” realizohet me 180 kredite europiane (ECTS) dhe kohëzgjatja normale e tij është 3 vite akademike.
3. Programi i studimeve  të fillojnë në vitin akademik 2010-2011.
4. Në përfundim të programit të studimeve të ciklit të parë lëshohet diploma “Bachelor” në “Pikturë dhe grafikë”.
5. Efektet financiare, për zbatimin e këtij urdhri, përballohen nga buxheti i universitetit “Luigj Gurakuqi”, Shkodër, pa efekte buxhetore shtesë.
6. Ngarkohen Sekretari i Përgjithshëm, Drejtoria e Arsimit të Lartë dhe Kërkimit Shkencor të Ministrisë  së Arsimit dhe Shkencës, si dhe universiteti “Luigj Gurakuqi”, Shkodër, për zbatimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

